als_Latn dik_Latn sag_Latn
Kryetari i Libra-s, Ben Blushi, bëri të qartë mbrëmjen e të premtes se Edi Rama nuk do të bëhet kryeministër me votën e tij apo të partisë së tij.
I ftuar në emisionin “Zonë e Lirë” të gazetarit Arian Çani në Televizionin Klan, Blushi tha se “Edi Rama nuk do të jetë kryeministër me votën e Libra-s.”
I pyetur nëse anëtarët e Libra-s që votojnë online e detyrojnë të thotë ‘Po’, Blushi tha “Atëherë do e lë votën, do detyrohem të iki nga Parlamenti. Nuk ndodh kjo Çani. Nuk bëhet kryeministër me votën time nëse kjo mundësi vjen në tavolinë.”
Çani: Dhe kjo vlen edhe për Bashën e për Metën?
Blushi: “Kjo vlen për të gjithë këta që kanë abuzuar në kaq shumë vjet. Ne po shkojmë aty për t’i ndëshkuar. Libra nuk është një parti si të tjerat, prandaj është surprizë. Libra është si një kanarinë në një minierë qymyri. Këta janë të zi për çfarë kanë bërë në 27 vjet. Po hyj për t’i rrëzuar. Ne kemi një projekt afatgjatë, për këto zgjedhje dhe përtej këtyre zgjedhjeve.”
Libra, është një parti e re e themeluar 6 muaj më parë nga Deputetët Ben Blushi dhe Mimoza Hafizi. Zgjedhjet e 25 qershorit janë të parat në të cilat Libra do të marrë pjesë.
“Socialistët duhet ta dinë se nëse votojnë prapë Edi Ramën kanë Saliun në pushtet, ndërsa demokratët duhet ta dinë se nëse votojnë PD-në do të mbajnë Ramën në pushtet”, tha Blushi.
/tvklan.al
als_Latn als_Latn als_Latn als_Latn als_Latn als_Latn als_Latn fin_Latn